Túrautak, várak, látnivalók Magyarországon - Látnivalók - Építészeti értékeink - Szentendrei Szabadtéri Néprajzi Múzeum
Napjainkban Magyarország települési, építkezési és gazdasági formáit 10 néprajzi tájegységben kb. 400 építmény segítségével mutatja be. A szabadtéri múzeum Magyarország jellegzetes tájainak népi építészetét, a falusi és mezővárosi társadalom különböző rétegeinek és csoportjainak lakáskultúráját, életmódját mutatja be hagyományos településtípusok keretében nagyrészt eredeti épületekkel és tárgyakkal a 18. század végétől a 20. század közepéig.
A néprajzi múzeum legelső elkészült tájegysége az 1974-ben bemutatott Felső-Tiszavidék, amely a vidék jellegzetes udvarait, portáját, szárazmalmát, református templomát és harangtornyát prezentálja. Majd 1987-ben a Kisalföld portái, kovácsműhelye, tiprómalma, szőlőprésszíne, külső kemencéi, fogadalmi kápolnája és kálváriája is felépült.
1993-ban a Nyugat-Dunántúli tájegység udvarai, pincéi és szőlőskertjei is helyet kaptak. A 90-es évek végére igen jelentős mennyiségű néprajzi tárgy gyűlt össze és sorjában nőttek ki a földből a kis tájházak.
Ma már 8 néprajzi tájegységben mintegy 400 tájház segítségével ismerkedhetünk meg hazánk népi építészetével. A 18. század végétől egészen a 20. század közepéig visszamenőleg kukkanthatunk bele a falusi és mezővárosi népek különféle rétegeinek lakáskultúrájába és életmódjába.
Nyitva: 09:00 ⋅ Zárás: 17:00
Telefonszám: (26) 502 500